Sara Sigmundsdóttir var mjög kát í viðtali eftir fjórðu greinina . Skjámynd / Youtube Sara Sigmundsdóttir komst í toppsætið á Dubai CrossFit Championship með frábærri fjórðu grein þar sem enginn gerði betur en Suðurnesjakonan öfluga . Sara lyfti mest 112 kílóum í jafnhendingu ( Clean & Jerk ) og hlaut að launum hundrað stig . Enginn lyfti meiru en Sara . Sara lyfti 105 kílóum í fyrstu tilraun og 110 kílóum í annarri tilraun . Hver keppandi fékk 30 sekúndur til að klára hverja jafnhendingu og gat hver keppandi ráðið þyngdinni sem hann reyndi við . Sara vann sinn riðil og jafnaði um leið árangur Callerina Natori frá því í fyrstu greininni . Natori fékk hundrað stig af því að hún lyfti jafnmiklu og Sara . „ Ég hugsaði um það allan tímann að þetta væri auðvelt , “ sagði Sara í viðtali eftir riðilinn . Sara hefði getað reynt við 113 kíló í síðustu lyftunni og hefði þá verið ein á toppnum . Samantha Briggs var með 34 stiga forskot á toppnum fyrir þessa grein og var með 53 stigum meira en Sara . Briggs náði „ aðeins “ að lyfta 85 kílóum og datt niður í annað sætið . Sara fór á toppinn og er nú með 332 stig eða fjórum stigum meira en Briggs . Sara var í fimmta sætinu fyrir fjórðu greinina en fer nú inni í tvo síðustu dagana í toppsætinu . Karin Frey er í þriðja sæti með 321 stig eða ellefu stigum á eftir Söru . „ Ég vissi ekkert hvað hinar höfðu gert . Ég fylgdi bara mínu plani og einbeitti mér bara af því sem ég ætlaði að gera . Ég hugsaði á ég að reyna við 115 kíló en sagði svo sjálfri mér að vera bara róleg . Ég valdi bara 112. 12 er mín tala og svo er líka 12. desember . Það var fullkomið , “ sagði Sara . Fjölskylda Sara er mætt til Dúbaí og fylgist með henni í stúkunni . „ Ég gæti þetta ekki ef þau væru ekki hér . Ég leitaði að fjölskyldu minni í stúkunni og það gaf mér svo mikla orku að sjá þau , “ sagði Sara . Sara fékk fimm þúsund dollara eða 616 þúsund íslenskar krónur fyrir að vinna þessa fjórðu grein eins og sjá má hér fyrir neðan .